Kadrina Vallavalitsus

**Kadrina esmatasandi tervisekeskus. Omanikujärelevalveteenus**

Ostumenetlus

Hanke kirjeldus

Kadrina

2019

**1. Üldandmed**

1.1. **Hankija: Kadrina Vallavalitsus**; registrikood 75007824; aadressiga Rakvere tee 14, 45201 Kadrina, Lääne-Virumaa;

1.2. **Ostumenetluse eest vastutav isik:** Leho Tamvere, projektijuht. Telefon 52 55 879; e-post: leho.tamvere@gmail.com;  
1.3. **Hankemenetluse nimetus:** Kadrina esmatasandi tervisekeskus. Omanikujärelevalveteenus;

1.4. Igakuine teenuse arve esitatakse Kadrina Vallavalitsusele;

1.5. hankelepingu sõlmimise aluseks on projekt numbriga 2014-2020.2.04.16-0022, nimega Kadrina esmatasandi tervisekeskus

**2. Hankija ettepanek pakkumuse koostamiseks**

Kadrina Vallavalitsus kutsub Teid esitama pakkumust hankemenetluses, mille eesmärk on Kadrina esmatasandi tervisekeskuse ehitustöödel omanikujärelevalveteenuse osutamine.

**3. Hankemenetluse ese**

# 3.1. Hankemenetluse esemeks on omanikujärelevalve teenused Kadrina esmatasandi tervisekeskuse ehitustöödel vastavuses Majandus- ja taristuministri 02.07.2015 määrus number 80 „Omanikujärelevalve tegemise kord“;

# 3.2. Omanikujärelevalveteenuseid osutatakse järgmises loetelus ehitustöödele:

3.2.1. välisrajatised, sh välisvõrgud, maa-ala pinnakatted;

3.2.2. hoone ehitustööd (arh, konstr, sisekliima tagamine, TV, NV, automaatika jne);

3.3. Hankija on kuulutanud ehitustööde hankemenetlusel edukaks pakkujaks AS Paide MEK, registrikoodiga 10064455;

3.4. käesolevaks hetkeks ei ole ehitustööde töövõtuleping veel sõlmitud, kuid see peaks aset leidma hiljemalt 23. nädalal.

**4. Teostamisaeg**

4.1. Omanikujärelevalve teostamise eeldatavaks ajaks on 14 kalendrikuud

4.2. juhtudel, mil ehitustööde teostamise aeg pikeneb ehitustööde peatöövõtjast tingitud asjaoludest tingitult, tasub omanikujärelevalve teenuse eest ehitustööde peatöövõtja. Teenuse maksumus on fikseeritud tunnihinnana käesoleva Hankekirjelduse Lisa 1 Pakkumuse maksumuse esildise vormil.

**5. Nõuded teenusele ja selgitused**

5.1. Teenus osutatakse järgides Ehitusseadustiku ja selle alamaktides fikseeritut (sh. Majandus- ja taristuministri 02.07.2015 määrus number 80 „Omanikujärelevalve tegemise kord“) ;

5.2. Omanikujärelevalve peab osalema ehituskoosolekutel, mis toimuvad iganädalaselt, mida protokollib omanikujärelevalve. Lisaks ehituskoosolekule peab omanikujärelevalve olema objektil minimaalselt 3 tundi nädalas;

5.3. Teenuse osutamisel peab Töövõtja juhinduma kehtivatest õigusaktidest ja käesolevast hankemenetlus kutsest;

5.4. Kõik muudatused, mida Töövõtja Teenuse osutamise käigus teeb ja mis erinevad käesolevas kirjelduses, peab Tellija enne heaks kiitma;

5.5. Alternatiivsete lahenduste esitamine ei ole lubatud;

5.6. Ehitusobjekti projekteerija on OÜ Zoroaster; reg.kood 11001126; aadressiga Ida-Viru maakond, Jõhvi vald, Edise küla, 41543;

5.7. Pakkuja peab arvestama asjaoluga, et esimene ehituskoosolek toimub käeoleva kalendriaasta 24-ndal nädalal(eeldatavalt 11. juuni 2019);

5.8. Pakkuja peab arvestama objektil viibimisega minimaalselt 20 tundi kuus. Lisaks peab pakkuja arvestama täiendava tööjõu kaasamisega, mille kohta inseneril puudub vastav pädevus (teehoiutööd, elekter, turvasüsteemid)

**6. Nõuded pakkumusele**

6.1. Pakkuja peab olema viimase kolme aasta jooksul täitnud vähemalt kaks sarnaste teenuste osutamise lepinguid. Pakkuja esitab olulisemate viimase kolme aasta jooksul täidetud teenuste osutamise lepingute nimekirja koos nende maksumuse, sõlmimise kuupäevade ja infoga teiste lepingupoolte kohta.  
6.2. Pakkuja peab olema MTR'is registreeritud omanikujärelevalve teenuse osutajana;

6.3. Pakkuja meeskonnas peab olema elektripaigaldise ja tee-ehituse omanikujärelevalvet teostav, MTR'i registreeringut, omavad isikud. Pakkuja esitab ülevaate isikutest;

6.4. Pakkumus peab sisaldama kõiki teenuse osutamiseks sisalduvaid kulusid, st. inseneri (omanikujärelevalve teostaja):

6.4.1. objektil viibimise kulud;

6.4.2. objektil koosolekutel osalemise kulud;

6.4.2. sõidukulud objektile ning muud kulud;

6.4.3. büroo jms kulud

6.4.4. Pakkuja spetsialistide kulud;

Pakkuja peab pakkumuse raames esitama omanikujärelevalve töögraafiku, milles peab olema nähtav kuidas kavatseb Pakkuja omanikujärelevalve teenuseid osutada. Töögraafiku mitte esitamisel lükatakse pakkumus tagasi.

Kui töögraafikus ilmneb, et Pakkuja on jätnud arvestamata kulud, mida tulnuks ette näha, ja minimaalne töötundide arv seda ka eeldab, tunnistatakse pakkumus mitte vastavaks.

Hankija peab vajalikuks informeerida huvitatud isikuid, et lükkab tagasi pakkumused, mis on põhjendamatult madala maksumusega või milles kajastatud hind ei ole kooskõlas reaalsete turuhindadega.

6.5. Pakkujal ei tohi olla riiklike maksude maksuvõlgnevusi käesoleva hankemenetlusdokumendi avaldamise kuupäeva seisuga;

6.6. Pakkumuse koostamisel tuleb arvestada, et tasumisaeg on 21 päeva alates üleandmis-vastuvõtmisakti allkirjastamisest ja arve esitamisest.

**7. Pakkumuse esitamine ja avamine**

7.1. pakkumus tuleb esitada e-posti teel:

7.2. pakkumuste avamise kohta koostatakse avamise protokoll ning see edastatakse kõigile pakkujaile.

**8. Eduka pakkuja välja selgitamine**

8.1. Pakkumuste hindamise aluseks on majanduslikult soodsaim pakkumus alljärgnevate kriteeriumite alusel:

8.1.1. pakkumuse maksumus (hind) – 70 punkti. Hindamine – mida madalam, seda rohkem punkte;

8.1.2. planeeritav töötundide arv – 20 punkti. Hindamine – mida rohkem, seda rohkem punkte;

8.1.3. varasemate sarnaste tööde arv – 10 punkti. Hindamine – mida rohkem, seda rohkem punkte.

Hindamisel kasutatakse matemaatilist proportsionaalsust.

8.2. Pärast eduka pakkumuse väljaselgitamist sõlmitakse eduka Pakkujaga töövõtuleping.

**9. Pakkumuste jõusoleku tähtaeg**

9.1. 30 päeva

**10. Pakkumuse struktuur:**

10.1. spetsialistide ülevaade (vabas vormis)

10.2. töötundide graafik;

10.3. hinnaesildis.

**11. LISAD**

Lisa 1. Pakkumuse maksumuse esildise vorm.

Lisa 2. Töötundide graafiku vorm

Lisa 3. Käsunduslepingu vorm